सेंसेक्स में 22 अंकों की मामूली बढ़त  
प्रमुख सूचकांक सेंसेक्स 22.18 अंकों की तेजी के साथ 18,618.20 पर और निफ्टी 14.35 अंकों की तेजी के साथ 5,599.80 पर बंद हुए।
देश के शेयर बाजारों में गुरुवार को मामूली तेजी का रुख रहा। प्रमुख सूचकांक सेंसेक्स 22.18 अंकों की तेजी के साथ 18,618.20 पर और निफ्टी 14.35 अंकों की तेजी के साथ 5,599.80 पर बंद हुए।  इससे पहले, बंबई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 32.33 अंकों की गिरावट के साथ 18,563.69 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 16.45 अंकों की गिरावट के साथ 5,569.00 पर खुला।  बीएसई के मिडकैप और स्मॉलकैप सूचकांकों में भी तेजी दर्ज की गई। मिडकैप 26.28 अंकों की तेजी के साथ 7,014.58 पर और स्मॉलकैप 14.67 अंकों की तेजी के साथ 8,356.39 पर बंद हुए।